Intiem en persoonlik deur Bob en Debby Gass - Christian Motivations
Intiem en persoonlik deur Bob en Debby Gass
Jy kan nader aan die Here kom as jy regtig wil. Jy kan Hom intiem en persoonlik leer ken. Jy hoef nie tevrede te wees met Sondagoggend-preekbrokkies, tweedehandse inligting of 'n langafstandverhouding nie. Johannes skryf: "Ons het Hom self gehoor; ons het Hom met ons eie oë gesien; ja, ons het Hom gesien en met ons hande aan Hom geraak. Hy is die Woord, die Lewe." Om nader aan God te kom, vereis dat 'n mens 'n groter bewustheid van Sy teenwoordigheid aankweek. Dit het groot voordele:
1) Vriendskap. Geen mens op aarde, maak nie saak hoe wonderlik hy of sy is nie, kan alles wees wat jy nodig het nie. Maar die Here kan. In die Bybel word Hy beskryf as "'n vriend... wat nader is as 'n broer." (Spr. 18:24 NV). Hy sal deur alle seisoene van jou lewe by jou wees, die slegtes en die goeies. Selfs wanneer jy nie getrou is aan die Here nie, sal Hy getrou wees aan jou.
2) Ontferming. As 'n jong dissipel, wou Johannes vuur uit die hemel afroep op 'n dorp wat nie vir Christus en Sy dissipels blyplek wou gee nie (Luk. 9:54). Maar na 'n lewe saam met Jesus het hy geskryf: "Wie nie liefhet nie, het geen kennis van God nie, want God is liefde." (1 Joh. 4:8 NV).
3) Vertroue. Jy kan alles hanteer wat die lewe oor jou pad stuur as jy volle vertroue het in God se almag. "Ek is tot alles in staat deur Hom wat my krag gee." (Fil. 4:13 NV).
Sielskos: Jer. 49-50; Mark. 2:18-22; Ps 50:1-15; Spr. 10:8-10